|  |
| --- |
| Елка трябва да направи презентация за семинар **„Любители на природата“** на тема **„Водопадите“**. Семинарът ще се проведе от **12 до 16 юни 2017 г. в Боровец**. Тя е намерила информация на български език на сайта znam.bg, която записала  във файла **vodopadi-info.doc**, който ще намерите в ресурсите. Помогнете на Елка да подготви презентация, която да отговаря на следните изисквания:  I. Презентацията да съдържа 5 слайда, като първият е уводен, а последният е заключителен.  II. Дизайнът на избрания шаблон за презентацията да отговаря на темата и да бъде делови, без вмъкване на допълнителни изображения.  III. **Уводният слайд** да съдържа:   * Заглавието на темата; * Наименованието на семинара, на който ще бъде представена презентацията; * Периода, в който се провежда семинара и мястото; * Автора на презентацията: **Елка Иванова, ученичка в СУ „Иван Вазов“.**   IV. **Вторият слайд да**има заглавие **„Водопадите в България“** и да съдържа таблица с три колони. Заглавията на колоните са: „Водопад“, „Планина“ и „Височина“. Таблицата да съдържа информация за водопадите в България, представени в таблицата и в текста в ресурсния файл.  V. **Третият слайд** да съдържа центрирана на слайда диаграма, сравняваща височината на пада на водопадите **Райско пръскало**, **Боянски водопад** и **Ниагарски водопад** (в САЩ). Диаграмата да има заглавие **„Най-популярните водопади“** , което е разположено горе центрирано в площта на диаграмата. Да бъдат обозначени имената на водопадите и височината им.  VI. **Четвъртият слайд** да съдържа номериран списък с имената на 5-те най-високи водопада в България, в намаляващ ред на тяхната височина. Списъкът да е подравнен вляво и центриран в слайда. Заглавието на слайда да бъде **„Петте най-високи водопада в България“.**  VII. **Заключителният слайд** да съдържа центрирано:   * Текста: „Благодаря за вниманието!“ * Електронен адрес за връзка с автора: e.ivanova@uchilishte.bg   Запишете документа във файл в pdf формат с име **Vodopadi** и го изпратете чрез системата за оценяване. |
| **Критерии за оценяване** |
| * Спазени са изискванията за структурата на презентацията * Спазени са изискванията за дизайна на презентацията * Спазени са изискванията за съдържанието и оформлението на уводния слайд. * Създадена е  таблица с коректни данни и указаното форматиране във втория слайд * Създадена е  коректна диаграма и съдържаща указаните елементи в третия слайд * Създадена е  списък с коректни данни и указаното форматиране в четвъртия слайд * Спазени са изискванията за съдържанието и оформлението на заключителния слайд * Спазени са книжовноезиковите норми на българския език |